የትግራይ ቴሌቪዥን ጋዜጣኛ የነበረው ዳዊት ከበደ በስም ካልተጠቀሰ ጓደኛው ጋር በጸጥታ ሃይሎች መገደላቸውን የጀርመን ድምጽ ዘግቧል። ዘገባው ሙሉ መረጃ ባያቀርብም በመቀለ ባለ ዘጋቢው አማካይነት ማረጋገጫ ሰጥቷል። የትግራይ ተወላጅ የሆኑ አክቲቪስቶች በበኩላቸው " የትግራይ ተወላጅ የብልጽግና አመራር ቀብራቹህ በቅርብ ገሃድ ይሆናል" የሚል ሃረግ ያለበት ወርቀት የሰዓት እላፊ በመጣስ በተሽከርካሪ ሆነው ሲበትኑ እንደነበር እየገለጹ ነው።
የጀርመን ድምጽ የመቀለ ዘጋቢ አክቲቪስቶቹ የጠቀሱትን ሃሳብ በዜናው አላካተተም። ይሁን እንጂ " የትግራይ ክልላዊ መንግሥት የሚያስተዳድረው ቴሌቭዥን ጣቢያ ጋዜጠኛ የነበረው ዳዊት ከበደ እና ጓደኛው ትናንት በመቐለ ከተማ በጥይት ተመተው ተገደሉ። ቤተሰቦቻቸው እና የሥራ ባልደረቦቻቸው እንደተናገሩት ዳዊት እና ጓደኛው የተገደሉት የሰዓት ዕላፊ በታወጀባት ከተማ በተሽከርካሪ ሲንቀሳቀሱ ከጸጥታ ኃይሎች በተከተኮሰ ጥይት ነው" ሲል ነው ዜናውን የጀመረው።
መለስ ብስራት የሚባለው አክቲቪስት የሚከተለውን በፌስ ቡክ ገጹ ያሰፈረ ሲሆን ዞባ ተምቤን Tembien Province በበኩሉ ሰፋ ያለ መረጃ አስፍሯል።
"የጀርመን ድምጽ እንዳለው በተሽከርካሪው ውስጥ የነበሩ ሌሎች ሁለት ሰዎች ደግሞ ታስረዋል። በመቐለ ከተማ የሰዓት ዕላፊ ታውጇል። ወደ ስቱዲዮ ከመግባቴ በፊት ያነጋገርኩት ሚሊዮን እንደነገረኝ ኩነቱ የተፈጸመው በከተማው መንቀሳቀስ በተከለከለበት ወቅት ነው። የትግራይ ፖሊስ ኮሚሽን እና ከጊዜያዊው አስተዳደር ተጨማሪ መረጃ ለማግኘት ሚሊዮን ያደረገው ጥረት እንዳልሰመረ በስልክ ነግሮኛል" የጀርመን ድምጽ ዘገባውን ያተቃልላል።
ዞባ ተምቤን Tembien Province ከጀርመን ድምጽ ጋር ተመሳሳይ መረጃ ያቀረበ ሲሆን ልዩነቱ ያለው ከሰዓት እላፊ ተላልፈዋል የተባሉት ሟቾች ምን ሲያደርጉ እንደነበር ማብራራቱ ላይ ነው። ዞባ ተምቤንም ሆነ ጀርመን ሬዲዮ እንዳሉት በመቀለ ሰዓት እላፊ ታውጇል። ከምሽቱ አንድ ሰዓት በሁዋላ የንቅስቃሴ ገደብ ተጥሏል። ዳዊትና ጓደኞቹ በምግምት 2:30 አካባቢ በተሽከረካሪ ውስጥ ሆነው ጎዳና ላይ ይነዱ ነበር።
የጀርመን ድምጽ ቤተሰቦች አነጋግሮ በሰዓት እላፊ ምን ይሰሩ እንደነበር አላብራራም። ዞባ ተንቤን የሚከተለውን በከፊል ከፌስ ቡክ ገጹ ላይ ወስደናል።
ዞባ ተምቤን Tembien Province· የትግራይ ቲቪ ጋዜጠኛ የነበረው ዳዊት ከበደ እና ሶስት ጓደኞቹ ትላንት በመቐለ ከተማ ከምሽቱ 2 30 አከባቢ የበተኑት ወረቀት ቃል በቃል የሚለውን ይዘን ቀርበናል።
"ህዝቢ ትግራይ ንክፀንት ብዝከኣለኩም ትረባረቡ ዘለኹም ኸደምቲ ስርዓት ኣብይን ብልፅግናን ዝኾንኩም ተወለድቲ ትግራይ ናይ ብልፅግና መራሕቲ ቀብርኹም ኣብ ቀረባ እዋን ክገሃድ 'ዩ።
የአማርኛው ትርጉሙ – "የትግራይ ህዝብ እንዲጠፋ በምትችሉት እየተንቀሳቀሳቹህ ያላአቹህ የአብይ እና የብልፅግና አገልጋዮች የሆናቹህ የትግራይ ተወላጆች የብልፅግና አመራሮች ቀብራቹህ በቅርቡ ገሃድ ይሆናል።
በትግራይ ክልል ማታ ከአንድ ሰአት ቦሃላ ማንኛውም አካል መንቀሳቀስ እንደማይቻል ኮማንድ ፖስቱ ህግ አውጥቷል። ሲልም ዞባ መረጃ ይሰጣል። ኢትዮ 12 ዜናውን በራሱ መነግድ ለማጣራት አልቻለም። ይሁን እንጂ የሶስት ወገኖችን መረጃ ጨምቀን አቅርበናል። ከዚህ የዘለለ መረጃ ማግኘት ከቻልን እንመለስበታለን። አስገድዶ ማስቆም ያልተቻለበትን ምክንያት ለማወቅ ግን ጥረታችን ይቀጥላል።
- ከአዲስ አበባ ከተማ አስተዳደር የተሰጠ መግለጫኢትዮጵያ ሀገራችን በዓለም ዓቀፍ ደረጃ ከምትታወቅባቸዉና ከምትከበርባቸዉ ሀገራዊ ልዩ እሴቶቿ ዉስጥ አንዱ የዘርፈ ብዙ ልዩነቶች የመቻቻል ምድር መሆኗ ሲሆን ህዝቦቿ በፈረሃ አምላክ የሚመሩ ናቸዉ፡፡ ከሁሉም በላይ ደግሞ ሀገራችን የሀይማኖት ብዝሃነትን […]
- Ethiopia tows 2.3bln USD remittance a year lessADDIS ABABA – Ethiopian Diaspora Agency disclosed that the country has secured 2.3 billion USD in remittance from the Diaspora over the past eight months. Agency Director-General Selamawit Dawit told the […]
- Ethiopia, World Bank seal 200 mln USD loan agreementADDIS ABABA—Ethiopia and World Bank signed 200 million USD loan agreements to support the implementation of Digital Foundation project. As to the information obtained from the Ministry of Finance and […]
- የቆዳ ዋጋ መውደቅና አገራዊ ኪሳራውድሮ ድሮ በደጋጎቹ ዘመን "ጮሌዎቹ" በግ ከአርሶ አደሩ በስሙኒ ገዝተው ቆዳውን መልሰው በስሙኒ በመሸጥ ስጋውን በነጻ "እንክት" አድረው ይበሉ ነበር ይባላል። ታዲያ የስጋን ያህል ዋጋ ያወጣ የነበረ የቆዳ ዋጋ ከቅርብ […]
Categories: NEWS